การแข่งขันระหว่างสโมสรฟุตบอลบุรีรัมย์ ยูไนเต็ด กับสโมสรฟุตบอลเมืองทอง ยูไนเต็ด

การแข่งขันระหว่าง**[[สโมสรฟุตบอลบุรีรัมย์ ยูไนเต็ด]]** กับ**[[สโมสรฟุตบอลเมืองทอง ยูไนเต็ด]]** ได้รับการขนานนามจากสื่อและผู้ติดตามฟุตบอลในประเทศไทยว่าเป็นคู่แข่งฟุตบอลที่ยิ่งใหญ่ที่สุดในประเทศ อันเนื่องจากการครอบครองสำเร็จภายในประเทศ ทั้งสองสโมสรเป็นทีมที่ประสบความสำเร็จมากที่สุดในลีกฟุตบอลอาชีพของไทย เคยเป็นเพียงสองสโมสรที่เคยชนะเลิศไทยลีก ลีกสูงสุดของประเทศ ในช่วง พ.ศ. 2552 ถึง 2561 นอกจากนี้ ยังเป็นเพียงสองสโมสรที่ชนะเลิศลีกแบบไร้พ่าย และเป็นสองสโมสรที่ทำสถิติชนะติดต่อกันในลีกยาวนานที่สุดที่ 15 นัดเท่ากัน

ทั้งสองสโมสรตั้งอยู่ในภูมิภาคของประเทศไทยที่แตกต่างกัน และแต่ละสโมสรต่างก็มีความเป็นตัวแทนของผู้สนับสนุนที่มีอัตลักษณ์ต่างกัน บุรีรัมย์เป็นตัวแทนของผู้สนับสนุนในพื้นที่ชนบทหรือต่างจังหวัด ซึ่งก็คือจังหวัดบุรีรัมย์ในภาคตะวันออกเฉียงเหนือ ในขณะที่เมืองทองเป็นตัวแทนของผู้สนับสนุนในพื้นที่เขตเมือง เนื่องจากที่ตั้งของสโมสรซึ่งก็คือจังหวัดนนทบุรี เป็นส่วนหนึ่งของกรุงเทพมหานครและปริมณฑล เขตมหานครของเมืองหลวงของประเทศไทย

## ประวัติ

### การเลื่อนชั้นของเมืองทอง ยูไนเต็ด
ก่อตั้งขึ้นใน พ.ศ. 2532 ในชื่อ *สโมสรฟุตบอลหนองจอกพิทยานุสรณ์* โดยวรวีร์ มะกูดี

ใน พ.ศ. 2552 เมืองทอง ยูไนเต็ด ซึ่งอยู่ภายใต้สยามสปอร์ตซินดิเคท บริษัทสื่อกีฬารายใหม่ของไทย สามารถเลื่อนชั้นสู่ลีกสูงสุดได้สำเร็จ โดยเป็นการเลื่อนชั้น 3 ลีก (ลีกภูมิภาค ดิวิชัน 2 → ไทยลีกดิวิชัน 1 → ไทยพรีเมียร์ลีก) ในระยะเวลาเพียง 3 ฤดูกาลเท่านั้น ส่งผลให้สโมสรเกิดการลงทุนครั้งใหม่เพื่อเป้าหมายในระดับทวีปที่ยิ่งใหญ่ขึ้น ในฤดูกาล 2552 นั้นเอง การไฟฟ้าส่วนภูมิภาค (ซึ่งจะเปลี่ยนชื่อเป็นบุรีรัมย์ พีอีเอในฤดูกาลถัดมา) เป็นแชมป์เก่าจากเมื่อฤดูกาล 2551 แต่พ่ายแพ้ให้แก่เมืองทอง ยูไนเต็ด ทีมน้องใหม่ ทั้งไป-กลับ จบฤดูกาล เมืองทองคว้าแชมป์ลีก ส่วนการไฟฟ้าฯ จบอันดับที่ 9 จาก 16 ของตารางคะแนน

### การก่อตั้งของบุรีรัมย์ ยูไนเต็ด
เดือนธันวาคม พ.ศ. 2552 เนวิน ชิดชอบ นักการเมืองผู้มีฐานเสียงใหญ่ในจังหวัดบุรีรัมย์ ประกาศว่าจะซื้อกิจการสโมสรการไฟฟ้าฯ ซึ่งผลงานในฤดูกาลที่ผ่านมานั้นไม่คงเส้นคงวา โดยก่อนหน้านี้ เขามีต้องการที่จะซื้อกิจการสโมสรทีโอทีและอาร์มี่ ยูไนเต็ด แต่ก็ไม่สำเร็จ เนวินย้ายที่ตั้งของสโมสรการไฟฟ้าจากเดิมที่อยู่จังหวัดพระนครศรีอยุธยาในภาคกลาง ไปยังจังหวัดบุรีรัมย์ในภาคตะวันออกเฉียงเหนือ และเปลี่ยนชื่อเป็น **สโมสรฟุตบอลบุรีรัมย์ พีอีเอ** โดยสโมสรยังคงใช้ผู้เล่นส่วนใหญ่จากการไฟฟ้าฯ เดิม อาทิ รังสรรค์ วิวัฒน์ชัยโชค, อภิเชษฐ์ พุฒตาล และธีราทร บุญมาทัน สโมสรแต่งพงษ์พันธุ์ วงษ์สุวรรณ อดีตผู้ฝึกสอนของทีโอที ขึ้นเป็นผู้ฝึกสอนคนใหม่ และคว้าตัวสุเชาว์ นุชนุ่ม ผู้เล่นทีโอทีและทีมชาติไทย เข้ามาร่วมทีม

ในฤดูกาล 2553 เมืองทอง ยูไนเต็ด ป้องกันแชมป์ลีกได้อีกสมัย ในขณะที่บุรีรัมย์ จบอันดับรองชนะเลิศในฤดูกาลแรกของยุคใหม่ของสโมสร

### ความเป็นคู่อริ

ในฤดูกาล 2553 ถึง 2554 ความสัมพันธ์ระหว่างสองสโมสรยังไม่มีความขัดแย้งที่รุนแรง มีเพียงการขับเคี่ยวเพื่อแย่งชิงแชมป์ลีกเป็นหลัก

ในปลายฤดูกาล 2554 บุรีรัมย์ พีอีเอ ชนะเลิศลีกเป็นสมัยแรก และทางสโมสรได้ยื่นคำร้องขอรับถ้วยรางวัลในการแข่งขันนัดเหย้าเกมสุดท้าย (ซึ่งเป็นนัดรองสุดท้ายก่อนปิดฤดูกาล) อย่างไรก็ตาม วรวีร์ มะกูดี นายกสมาคมกีฬาฟุตบอลแห่งประเทศไทยฯ ณ ตอนนั้น ปฏิเสธคำร้องขอจากทางสโมสร และบังคับให้สโมสรต้องไปรับถ้วยรางวัลที่ยูไนเต็ดสเตเดียม สนามเหย้าของเชียงราย ยูไนเต็ด ในเกมลีกนัดสุดท้ายของฤดูกาล หลังจบเกมนัดปิดฤดูกาลนัดนั้น สโมสรบุรีรัมย์ไม่ส่งผู้เล่นขึ้นไปรับถ้วยรางวัล แต่ได้ส่งทีมงานผู้ฝึกสอนเพียงสองคนขึ้นไปรับถ้วยรางวัลแทน เพื่อเป็นสัญลักษณ์แทนการประท้วงนายกสมาคมฯ ต่อมา บุรีรัมย์ พีอีเอ ได้มีการเปลี่ยนชื่อสโมสรอีกครั้งเป็น **บุรีรัมย์ ยูไนเต็ด** และยังคงใช้ชื่อนี้มาจนถึงปัจจุบัน ส่วนฝั่งเมืองทอง ยูไนเต็ด ได้มีปูนซิเมนต์ไทยเข้ามาเป็นผู้สนับสนุนรายใหญ่ และเปลี่ยนชื่อสโมสรเป็น **เอสซีจี เมืองทอง ยูไนเต็ด** (รวมถึงเปลี่ยนชื่อสนามเหย้าเป็น เอสซีจีสเตเดียม) และใช้ชื่อนี้จนถึง พ.ศ. 2564

ความเป็นคู่อริเข้มข้มมากขึ้นในฤดูกาล 2555 จากความขัดแย้งระหว่างสมาคมกีฬาฟุตบอลฯ ซึ่งนำโดยวรวีร์ และสโมสรบุรีรัมย์ ยูไนเต็ด ซึ่งนำโดยเนวิน ณ ตอนนั้น วรวีร์มีความสัมพันธ์ใกล้ชิดกับบริษัทสยามสปอร์ตซินดิเคท ทำให้เนวินตั้งคำถามถึงผลประโยชน์ของสมาคมและความเอนเอียงของคณะผู้ตัดสินในหลายนัดที่เมืองทองลงแข่ง และเนื่องจากความขัดแย้งนี้เอง สยามสปอร์ตจึงลงข่าวโจมตีเนวินและสโมสรบุรีรัมย์ฯ ผ่านสื่อหลายช่องทาง จบฤดูกาลนั้น เอสซีจี เมืองทอง คว้าแชมป์ลีกแบบไร้พ่าย นับเป็นทีมแรกในไทยที่ทำสถิติเช่นนี้ได้ ส่วนบุรีรัมย์จบเพียงอันดับที่ 4 ของตารางคะแนน

หลังจากนั้น ความสัมพันธ์ระหว่างสองสโมสรมีความคุกรุ่นมาโดยตลอด และผู้สนับสนุนทั้งสองสโมสรต่างมีการโต้เถียงกัน การพบกันของทั้งคู่จะมีผู้คนเข้าชมเต็มสนามอยู่เสมอ

## เกียรติประวัติ

ถ้วยรางวัลหลักของทั้งสองสโมสรตั้งแต่ พ.ศ. 2552

 บุรีรัมย์และเมืองทอง ชนะเลิศโตโยต้า ลีกคัพ 2559 ร่วมกัน

### ชนะเลิศลีกแบบไร้พ่าย

## สถิติการแข่งขัน
### สถิติการพบกัน

**สถิติการพบกัน**ของทั้งสองสโมสร (ยุคปัจจุบัน) นับตั้งแต่ พ.ศ. 2553

### เปรียบเทียบอันดับตารางคะแนนในลีก (2553–ปัจจุบัน)

### สถิติชนะในลีกติดต่อกันยาวนานที่สุด

## ผลการแข่งขันทั้งหมด
### การไฟฟ้าส่วนภูมิภาค พบ เมืองทอง ยูไนเต็ด

### บุรีรัมย์ ยูไนเต็ด พบ เมืองทอง ยูไนเต็ด

} Hong Jeong-un (ทำเข้าประตูตัวเอง),  รัตนากร ใหม่คามิ
|  กีแลร์เม บิสโซลี (ทำเข้าประตูตัวเอง)
| 
|-
! 44
| 24 พฤษภาคม 2568
| ไทยเอฟเอคัพ 2567–68<br>นัดชิงชนะเลิศ
| สนามกีฬาธรรมศาสตร์ รังสิต
| 
| style="text-align:center; color:#fff; background:navy;"| **3–2**
|  กีแลร์เม บิสโซลี,  โกรัน เคาซิช
|  ปรเมศย์ อาจวิไล
|-
! 45
| 22 พฤศจิกายน 2568
| rowspan=2 | ไทยลีก ฤดูกาล 2568–69
| สนามกีฬาธรรมศาสตร์ รังสิต
| 
| style="text-align:center; color:#fff; background:navy;"| **0–5**
|  Robert Žulj,  กีแลร์เม บิสโซลี
| 
|
|-
! 46
| 22 มีนาคม 2569
| ช้างอารีนา
| 
| style="text-align:center; color:#fff; background:navy;"| **2–1**
|  รูเบน ซันเชซ,  ธนกฤต โชติเมืองปัก
| 
|
|}

## สถิติบุคคล
### ผู้ทำประตูสูงสุด

* **ตัวหนา** หมายถึง ผู้เล่นที่ยังอยู่ในระบบการแข่งขัน

### ผู้เล่นที่เคยลงเล่นให้แก่ทั้งสโมสร
[180px|thumb|[จักรพันธ์ แก้วพรม ชนะเลิศไทยลีกหนึ่งสมัยกับเมืองทอง และ 7 สมัยกับบุรีรัมย์ รวมทั้งสิ้น 8 สมัย นับเป็นผู้เล่นที่ชนะเลิศไทยลีกมากที่สุด]]
[180px|thumb|[ธีราทร บุญมาทัน ย้ายจากบุรีรัมย์ไปเมืองทองโดยตรงใน พ.ศ. 2559 และย้ายกลับบุรีรัมย์อีกครั้งในพ.ศ. 2564]]
*เรียงตามปีที่ย้ายร่วมสโมสรที่สอง*

### ผู้จัดการทีมที่เคยคุมทั้งสองสโมสร
[175px|thumb|[อรรถพล ปุษปาคม เคยคุมเมืองทองใน พ.ศ. 2552 ก่อนย้ายมาคุมบุรีรัมย์ในปีถัดมา]]

## อ้างอิง

หมวดหมู่:คู่แข่งฟุตบอล
หมวดหมู่:การแข่งขันฟุตบอลในประเทศไทย
หมวดหมู่:สโมสรฟุตบอลบุรีรัมย์ ยูไนเต็ด
หมวดหมู่:สโมสรฟุตบอลเมืองทอง ยูไนเต็ด
หมวดหมู่:ก่อตั้งในประเทศไทยในปี พ.ศ. 2553